3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

กลุ่มธุรกิจเสื้อผ้าสำเร็จรูป ผลิตเสื้อผ้าจากวัตถุดิบประเภทผ้าทอ ผลิตเสื้อผ้าสำเร็จรูปประเภท
Outerwear เช่น Coat Jacket ชุดกีฬา เป็นต้น
ผลิตสินค้าภายใต้รูปแบบและเครื่องหมายการค้าของผู้ซื้อ

กลุ่มธุรกิจพัฒนาอสังหาริมทรัพย์ โครงการที่ดำเนินการในปัจจุบันคือโครงการหมู่บ้านสิวารัตน์ 3
ตั้งอยู่ที่ถนนพุทธมณฑลสาย 5 ตำบลกระทุ่มแบน จังหวัดสมุทรสาคร
ก่อสร้างเป็นบ้านแบบทาวน์เฮาน์และอาคารพาณิชย์ ราคาขาย 595,000 – 2,800,000
บาท/หน่วย

(2) การตลาดและภาวะการแข่งขัน

(1) การตลาด

  กลุ่มธุรกิจเสื้อผ้าสำเร็จรูป สินค้าที่ผลิตส่งออกจำหน่ายต่างประเทศทั้งหมด ในปี 2543
  บริษัทฯผลิตสินค้าส่งออกจำหน่ายต่างประเทศดังนี้

  % ของยอดขาย

สหรัฐอเมริกา 74.92

กลุ่มสหภาพยุโรป 19.75

ญี่ปุ่น 4.56

อื่นๆ 0.77

100.00

นโยบายของบริษัทคือผลิตสินค้าคุณภาพสูง ส่งมอบสินค้าทันตามกำหนดและซื่อสัตย์ต่อลูกค้า

กลุ่มธุรกิจพัฒนาอสังหาริมทรัพย์ ที่ตั้งของโครงการที่ดำเนินการอยู่นั้น อยู่ในทำเลที่ดี
การคมนาคมสะดวก ภายในโครงการมีสาธารณูปโภคที่ดี และมีสิ่งอำนวยความสะดวกครบถ้วน
มีแบบบ้านหลายแบบในราคาที่ต่างกัน เพื่อตอบสนองความต้องการของลูกค้าในระดับต่างๆ
ผู้ซื้อสามารถเปรียบเทียบได้กับโครงการอื่นๆ ในเขตที่ใกล้เคียงกัน

(2) สภาพการแข่งขันภายในอุตสาหกรรม

กลุ่มธุรกิจเสื้อผ้าสำเร็จรูป เป็นอุตสาหกรรมที่ต้องใช้แรงงานฝีมือเป็นปัจจัยสำคัญในการผลิต
นอกเหนือจากเครื่องจักรและอุปกรณ์ที่ทันสมัย ดังนั้นคู่แข่งที่สำคัญคือประเทศที่มีประชากรมาก
และมีค่าจ้างแรงงานที่ต่ำ เช่นประเทศสาธารณรัฐประชาชนจีน อินเดีย เวียตนาม เป็นต้น
บริษัทฯจะต้องพัฒนาเทคนิคการผลิตควบคู่กับการบริหารการจัดการที่ดี
เพื่อให้สามารถผลิตสินค้าอย่างมีประสิทธิภาพ ต้นทุนต่อหน่วยต่ำ

กลุ่มพัฒนาอสังหาริมทรัพย์ ราคาของบ้าน ทำเลที่ตั้ง การก่อสร้างและสิ่งแวดล้อม
เป็นปัจจัยสำคัญในการตัดสินใจซื้อของลูกค้า
โครงการที่บริษัทกำลังดำเนินการอยู่นี้ยังไม่มีคู่แข่งที่ชัดเจน

(3) การจัดหาผลิตภัณฑ์และบริการ

  กลุ่มธรุกิจเสื้อผ้าสำเร็จรูป

(1) เสื้อผ้าสำเร็จรูปผลิตได้จากโรงงานต่างๆ ดังนี้

1.  บริษัท คาสเซ่อร์พีคโฮลดิ้งส์ จำกัด (มหาชน) ตั้งอยู่ที่ 384/81 หมู่ 4 ถนนเพชรเกษม
    แขวงบางแค เขตบางแค กรุงเทพมหานคร ปัจจุบันมีพนักงาน 1,490 คน กำลังการผลิต
    1,300,000 ชิ้น/ปี ในปี 2543 สามารถผลิตได้ 1,368,361 ชิ้น

2.  บริษัท ซี พี จี การ์เมนท์ จำกัด ตั้งอยู่ที่ 75 หมู่ 8 ถนนเพชรเกษม ซอย 50/2
    แขวงบางหว้า เขตภาษีเจริญ กรุงเทพมหานคร ปัจจุบันมีพนักงาน 1,180 คน กำลังการผลิต
    1,100,000 ชิ้น/ปี ในปี 2543 สามารถผลิตได้ 1,135,658 ชิ้น

3.  บริษัท คาสเซ่อร์พีค อินเตอร์เนชั่นแนล จำกัด ผลิตโดยโรงงานของ Cambodia Castle
    Peak Garment Export Co., Ltd. และ Cambodia CPG Garment Export Co.,
    Ltd. ซึ่งตั้งอยู่ที่พนมเปญ ประเทศกัมพูชา มีพนักงานรวม 939 คน กำลังการผลิต
    1,000,000 ชิ้น/ปี ในปี 2543 สามารถผลิตได้ 1,008,520 ชิ้น

  เสื้อผ้าสำเร็จรูปผลิตจากวัตถุดิบประเภทผ้าทอและส่วนประกอบอื่นๆ คือ กระดุม ด้าย เข็มขัด ซิป
  เป็นต้น มูลค่าของวัตถุดิบที่นำเข้าจากต่างประเทศประมาณร้อยละ 80 ของมูลค่าวัตถุดิบทั้งหมด
  อีกร้อยละ 20 ซื้อจากผูผลิตในประเทศ วัตถุดิบนำเข้าจากประเทศต่างๆ เช่น เกาหลีใต้ ไต้หวัน
  ญี่ปุ่น ฮ่องกง อิตาลี สหรัฐอเมริกา เป็นต้น

  การสั่งซื้อวัตถุดิบนั้นเป็นไปตามความต้องการของลูกค้า
  ผู้ซื้อแต่ละรายจะออกแบบเสื้อโดยใช้ชนิดผ้าและสีแตกต่างกันทุกราย รวมถึงวัสดุอื่นๆ
  จะต้องสั่งทำพิเศษ ใช้เครื่องหมายหรือเอกลักษณ์ของตนเอง
  การจัดหาวัตถุดิบไม่มีปัญหาความขาดแคลน เป็นเพียงแต่บริษัทฯต้องตรวจสอบคุณภาพ
  และคุณสมบัติเฉพาะของวัตถุดิบชนิดนั้นๆ เท่านั้น เช่น ตำหนิ การย้อมสี ความคงทนของสี
  การยืดหรือหดตัว คุณสมบัติทางเคมี ที่อาจเกิดปฏิกิริยาต่อผู้สวมใส่ เป็นต้น
  วัตถุดิบทุกชนิดจะต้องผ่านการตรวจสอบจากห้องปฏิบัติการก่อนที่จะนำมาตัดเย็บ

(2) กระบวนการผลิต เริ่มจากการสร้างแบบ ทดลองตัดเย็บเป็นตัวอย่าง
    เพื่อให้เป็นต้นแบบในการผลิต ตัดผ้าตามแบบที่สร้างไว้ เย็บ ติดวัสดุส่วนประกอบ เช่น กระดุม
    ซิป เข็มขัด เป็นต้น รีดหรืออบเสื้อให้ดูสวยงาม ขั้นตอนสุดท้ายคือการบรรจุหีบห่อ
    เพื่อส่งจำหน่ายต่างประเทศ ในกระบวนการผลิตนี้ ปราศจากมลพิษด้านอากาศและน้ำ
    เครื่องจักรที่ใช้ตัดเย็บมีระดับเสียงในเกณฑ์ต่ำ วัสดุเหลือใช้ เช่น ผ้า ฟองน้ำ
    สามารถนำไปผลิตสินค้าชนิดอื่นได้ บริษัทฯได้ปฏิบัติตามกฎหมายด้านสิ่งแวดล้อมอย่างเคร่งครัด

  กลุ่มธุรกิจพัฒนาอสังหาริมทรัพย์

(1) การก่อสร้าง บริษัทฯได้ว่าจ้างผู้รับเหมาให้ก่อสร้างตามแบบที่กำหนดไว้
    โดยบริษัทฯวางแผนและบริหารงานก่อสร้าง ให้ผู้รับเหมาก่อสร้างตามแบบ
    มีคุณภาพตามมาตรฐานและเสร็จในเวลาที่กำหนด ใช้วัสดุก่อสร้างทั้งหมดที่ผลิตในประเทศ

(2) การก่อสร้างแบ่งการก่อสร้างเป็นโซน โซนที่กำลังก่อสร้างจะไม่มีผู้พักอาศัยในบริเวณใกล้เคียง
    บ้านที่ก่อสร้างเท่านั้น ผู้รับเหมาก่อสร้างจะต้องปฏิบัติตามพระราชบัญญัติและกฎกระทรวงต่างๆ
    ที่เกี่ยวข้อง

(4) งานที่ยังไม่ได้ส่งมอบ --- ไม่มี ---